師誨而餞之
作者：還陽子
朝代：唐

paragraphs: 松柏堅且貞，澗水流復清。
勿久塵寰間，是非污耳聆。
（以上均見《正統道藏》本《大還丹金虎白龍論》。
末有附跋，錄如次。
）（〖1〗跋云：「時光啓二年冬首中旬有七，橫峰先生永陽子杜希遁，字忘機，多事之秋，避禍汶郊，每抵鄽中，祇接大隱南陽公。
公頗奉道，耽玄悟真，棲心閑雅，若夫發跡揚名，俟之知己。
夫爲交者，有名焉，有利焉，余與公交，非名與利，每一接，未嘗不話道永日，除玄之又玄外，餘無所云。
故書先師藥訣相贈，切希千萬保惜，勿傳下士。
大凡方外之事，豈使常人知之？
常人知之，則自遭譴謫。
仙師曰：欽承者紀名於玄籙，泄慢者責身爲下鬼。
又曰：殃慶逮於九祖，昇沉止於一形。
今以青山白雲爲誓，勿負誓言，千萬千萬。
」）。